पाकिस्तान की पीठ पर चीन का हाथ भी है। चीन के आर्थिक–राजनीतिक हित भी भारत और पाकिस्तान दोनों के साथ जुड़े हुए हैं। वह भी भारत और पाकिस्तान को संतुलित करने वाले कश्मीर नाम के लिवर के साथ अधिक छेड़-छाड़ गवारा नहीं कर सकता। चीन और अमेरिका दोनों का स्वार्थ इसी में है कि कश्मीर में यथास्थिति यानी भारत-पाकिस्तान के बीच ‘नियंत्रित शत्रुता’ बनी रहे। दोनों को एक दूसरे का भय दिखा कर अपना उल्लू सीधा किया जा सके। वैसे ही जैसे दोनों मुल्कों के शासक वर्ग का हित कश्मीर के मसले को जिंदा रखने में है, उसे हल करने में नहीं।